EkBass/fiwiki-20250220-pages-articles huggingface dataset:
NaVorro Bowman

NaVorro Roderick Bowman (s. 28. toukokuuta 1988 District Heights, Maryland) on yhdysvaltalainen amerikkalaisen jalkapallon pelaaja, pelipaikaltaan keskimmäinen tukimies. Hän pelaa tällä hetkellä NFL-liigan San Francisco 49ersissa. Ennen ammattilaisuraa Bowman pelasi Pennsylvanian osavaltionyliopiston joukkueessa, Penn State Nittany Lionsissa. Bowman muodostaa yhdessä 49ersin toisen keskimmäisen tukimiehen Patrick Willisin kanssa yhden NFL:n vaarallisimmista tukimiespareista. Hänet on valittu NFL:n tähdistöotteluun Pro Bowliin vuosina 2012 ja 2013. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1988 syntyneet Luokka:Elävät henkilöt
Operaatio Rescue Dawn

Operaatio Rescue Dawn (Rescue Dawn) on saksalaisen Werner Herzogin käsikirjoittama ja ohjaama yhdysvaltalainen sotaelokuva vuodelta 2006. Sen pääosia esittävät Christian Bale, Steve Zahn ja Jeremy Davies. Tosipohjainen elokuva kertoo saksalais-amerikkalaisesta taistelulentäjästä Dieter Dengleristä Vietnamin sodassa. Herzog perusti käsikirjoituksensa vuoden 1997 samanaiheiseen dokumenttielokuvaansa Lentäjäpoika (Little Dieter Needs to Fly). ==Lähteet== Luokka:Yhdysvaltalaiset sotaelokuvat Luokka:Werner Herzogin ohjaamat elokuvat Luokka:Vuoden 2006 yhdysvaltalaiset elokuvat Luokka:Metro- Goldwyn-Mayerin elokuvat Luokka:Elokuvat ilmailusta
Tunturipurosammal

Tunturipurosammal (Platyhypnum alpinum) on lehtisammallaji ritvasammalten heimossa (Amblystegiaceae). Sitä esiintyy Euroopan ja Pohjois-Amerikan vuoristoissa paikoitellen. Suomen alueella tunturipurosammalta esiintyy harvinaisena Enontekiön Lapin luoteistuntureilla. Laji kasvaa tunturipuroissa ja tunturikoskissa silikaattikivillä uposkasvina. Uhanalaisuusluokituksessa tunturipurosammal on erittäin uhanalainen (EN). Sitä uhkaavat satunnaistekijät ja ilmaston lämpeneminen. == Lähteet == * Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. ISBN 952-11-1152-6. * Ulvinen, Tauno & Syrjänen, Kimmo: Suomen sammalten levinneisyys eliömaakunnissa 3 === Viitteet === Luokka:Ritvasammalet (heimo)
Rusopurosammal

Rusopurosammal (Hygrohypnum cochlearifolium) on lehtisammallaji väkäsammalten heimossa (Campyliaceae). Sitä esiintyy Maan pohjoisen puoliskon arktisilla alueilla ja vuoristoissa. Suomen alueella rusopurosammalta esiintyy harvinaisena pohjoisosassa tuntureilla: Kittilän ja Enontekiön Lapissa. Laji kasvaa tunturipuroissa ja tunturikoskissa sekä rannoilla erityisesti kalkkikivillä, uposkasvina tai vesirajassa. Uhanalaisuusluokituksessa rusopurosammal on vaarantunut (VU). Sitä uhkaavat satunnaistekijät ja ilmaston lämpeneminen.Rassi, Pertti, Hyvärinen, Esko, Juslén, Aino & Mannerkoski, Ilpo (toim.) 2010: Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki. == Lähteet == * Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. ISBN 952-11-1152-6. * Ulvinen, Tauno & Syrjänen, Kimmo: Suomen sammalten levinneisyys eliömaakunnissa 3 === Viitteet === Luokka:Väkäsammalet (heimo)
Pikkupurosammal

Pikkupurosammal (Hygrohypnum norvegicum) on lehtisammallaji väkäsammalten heimossa (Campyliaceae). Sitä esiintyy Maan pohjoispuoliskon pohjoisosan vuoristoissa ja arktisilla alueilla. Suomen alueella pikkupurosammalta esiintyy harvinaisena Perä-Pohjanmaalla ja Enontekiön Lapissa. Laji kasvaa tunturien kallioilla, kivillä puroissa ja koskissa. Se kasvaa lähinnä tunturikoivuvyöhykkeessä ja alapaljakalla. Uhanalaisuusluokituksessa pikkupurosammal on vaarantunut (VU). Sitä uhkaavat satunnaistekijät ja ilmaston lämpeneminen.Rassi, Pertti, Hyvärinen, Esko, Juslén, Aino & Mannerkoski, Ilpo (toim.) 2010: Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki. == Lähteet == * Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. ISBN 952-11-1152-6. * Ulvinen, Tauno & Syrjänen, Kimmo: Suomen sammalten levinneisyys eliömaakunnissa 3 === Viitteet === Luokka:Väkäsammalet (heimo)
Paljakkakivisammal

Paljakkakivisammal (Grimmia fuscolutea) on lehtisammallaji kivisammalten heimossa (Grimmiaceae). Sitä esiintyy Maan pohjoisen ja eteläisen puolen vuoristoissa. Suomen alueella paljakkakivisammalta esiintyy harvinaisena pohjoisimmassa osassa: Inarin Lapissa, 1930-luvulla se on löydetty myös Enontekiön Lapin luoteistuntureilta. Laji kasvaa tunturien kallioilla. Uhanalaisuusluokituksessa paljakkakivisammal on erittäin uhanalainen (EN). Sitä uhkaavat satunnaistekijät ja ilmaston lämpeneminen.Rassi, Pertti, Hyvärinen, Esko, Juslén, Aino & Mannerkoski, Ilpo (toim.) 2010: Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki. == Lähteet == * Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. ISBN 952-11-1152-6. * Ulvinen, Tauno & Syrjänen, Kimmo: Suomen sammalten levinneisyys eliömaakunnissa 3 === Viitteet === Luokka:Kivisammalet (heimo)
Tunturikivisammal

Tunturikivisammal (Grimmia elongata) on lehtisammallaji kivisammalten heimossa (Grimmiaceae). Sitä esiintyy Maan pohjoispuoliskon havumetsäalueilla ja vuoristoissa. Suomen alueella tunturikivisammalta esiintyy harvinaisena pohjoisimman Lapin tuntureilla. Laji kasvaa tunturien kallioilla. Uhanalaisuusluokituksessa tunturikivisammal on silmälläpidettävä (NT). Sen uhkana ovat satunnaistekijät ja ilmaston lämpeneminen.Rassi, Pertti, Hyvärinen, Esko, Juslén, Aino & Mannerkoski, Ilpo (toim.) 2010: Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki. == Lähteet == * Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. ISBN 952-11-1152-6. * Ulvinen, Tauno & Syrjänen, Kimmo: Suomen sammalten levinneisyys eliömaakunnissa 3 === Viitteet === Luokka:Kivisammalet (heimo)
Harmokivisammal

Harmokivisammal (Grimmia donniana) on lehtisammallaji kivisammalten heimossa (Grimmiaceae). Sitä esiintyy Maan pohjoisen ja eteläisen puoliskon lauhkeilla ja viileillä alueilla, erityisesti vuoristoissa. Suomen alueella harmokivisammalta esiintyy harvinaisena Koillismaalla ja Pohjois-Lapissa: Kuusamossa, Enontekiöllä ja Utsjoella. Laji kasvaa tunturien kallioilla. Uhanalaisuusluokituksessa harmokivisammal on vaarantunut (VU). Sen uhkana ovat satunnaistekijät ja ilmaston lämpeneminen.Rassi, Pertti, Hyvärinen, Esko, Juslén, Aino & Mannerkoski, Ilpo (toim.) 2010: Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki. == Lähteet == * Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. ISBN 952-11-1152-6. * Ulvinen, Tauno & Syrjänen, Kimmo: Suomen sammalten levinneisyys eliömaakunnissa 3 === Viitteet === Luokka:Kivisammalet (heimo)
Kyttyräkivisammal

Kyttyräkivisammal (Grimmia anodon) on lehtisammallaji kivisammalten heimossa (Grimmiaceae). Sitä esiintyy Maan pohjoispuoliskon lauhkeilla ja viileillä alueilla, erityisesti vuoristoissa. Suomen alueella kyttyräkivisammalta esiintyy harvinaisena kalkkialueilla pohjoisessa Lapissa: Muoniossa ja Enontekiöllä. Laji kasvaa kalkkikallioilla ja tunturien kallioilla. Uhanalaisuusluokituksessa kyttyräkivisammal on erittäin uhanalainen (EN). Sen uhkana ovat satunnaistekijät ja ilmaston lämpeneminen.Rassi, Pertti, Hyvärinen, Esko, Juslén, Aino & Mannerkoski, Ilpo (toim.) 2010: Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki. == Lähteet == * Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. ISBN 952-11-1152-6. * Ulvinen, Tauno & Syrjänen, Kimmo: Suomen sammalten levinneisyys eliömaakunnissa 3 === Viitteet === == Aiheesta muualla == *ITIS: Grimmia anodon *United States Department of Agriculture (USDA): Grimmia anodon *Flora of North America: Grimmia anodon Luokka:Kivisammalet (heimo)
Warren Sapp

Warren Carlos Sapp (s. 19. joulukuuta 1972 Orlando, Florida) on yhdysvaltalainen, uransa lopettanut amerikkalaisen jalkapallon pelaaja, pelipaikaltaan puolustuksen linjamies. Hän edusti 13 kautta kestäneellä ammattilaisurallaan Tampa Bay Buccaneersia ja Oakland Raidersia. Sapp oli voittamassa Super Bowlia kaudella 2002 (Super Bowl XXXVII). Hänet valittiin seitsemän kertaa NFL:n tähdistöotteluun Pro Bowliin ja kaudella 1999 hänet palkittiin vuoden puolustavana pelaajana (AP NFL Defensive Player of the Year Award). Hän lopetti pelaajauransa kauteen 2007 ja vuonna 2013 hänet valittiin Pro Football Hall of Fameen. Hänet on valittu myös NFL:n 1990-luvun ja 2000-vuosikymmenen tähdistökentällisiin ja Buccaneers on jäädyttänyt hänen pelinumeronsa, numeron 99. ==Muuta== Sapp on toiminut vuodesta 2008 lähtien asiantuntijana NFL:n omalla televisiokanavalla, NFL Networkilla. Samana vuonna hän oli kilpailijana ABC:n Dancing with the Starsin seitsemännellä tuotantokaudella ja sijoittui parinsa Kym Johnsonin kanssa toiseksi. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 1972 syntyneet Luokka:Elävät henkilöt
Anssi Salonen

Anssi Kalevi Salonen (s. 29. joulukuuta 1986 Huddinge, Ruotsi) on suomalainen jääkiekkotuomari. Hän toimii Liigassa päätuomarina, numerolla 2. SM- liigakauden 2017–2018 jälkeen Salonen siirtyi Sveitsin liigaan. Hän palasi kaudeksi 2021–2022 Suomen Liigaan päätuomariksi. Salonen on Tampereen Jääkiekkotuomarit Ry:n jäsen. == Katso myös == * Luettelo jääkiekon SM-liigan tuomareista == Lähteet == ==Aiheesta muualla== * Luokka:Suomalaiset jääkiekkotuomarit Luokka:Vuonna 1986 syntyneet Luokka:Elävät henkilöt
Dance with Me

Dance with Me voi tarkoittaa seuraavia: * Dance with Me, DJ Bobon debyyttialbumi vuodelta 1993 * Dance with Me, The Driftersin kokoelma-albumi * ”Dance with Me”, Zoli Ádokin kappale, Unkarin edustuskappale Euroviisuissa 2009 * Dance with Me, Randa Hainesin ohjaama elokuva vuodelta 1998.
Noponen

Noponen on suomalainen sukunimi, joka on muun muassa seuraavilla henkilöillä: *Alpo Noponen (1862–1927), kirjailija *Eino Noponen (1893–1964), näyttelijä *Jan Noponen (s. 1958), rumpali ja säveltäjä *Kalervo (V. K.) Noponen (1896–1961), oikeustieteilijä, professori *Lassi Noponen (s. 1963), yrittäjä ja yritysjohtaja *Leena Noponen (1937–2006), kieltenopettaja ja runoilija *Martti Noponen (1928–2019), Helsingin yliopiston valtio-opin professori *Paavo Noponen (1930–2016), urheiluselostaja ja -toimittaja ja tietokirjailija *Petra Noponen (s. 1996), koripalloilija.
Nyyssönen

Nyyssönen on suomalainen sukunimi, joka on muun muassa seuraavilla henkilöillä: *Aarne Nyyssönen (1921–2006), Metsäntutkimuslaitoksen professori *Artturi Nyyssönen (1892–1973), lääkintöneuvos *August Nyyssönen (1893–1921), jääkäri *Eine Nyyssönen (1938–1959), toinen Tulilahden kaksoismurhan uhreista *Harri Nyyssönen (s. 1965), jalkapalloilija *Heikki Nyyssönen (s. 1937), kielitieteen professori *Heino Nyyssönen (s. 1963), politiikan tutkija, yliopistonlehtori, dosentti ja tietokirjailija *Kai Nyyssönen (s. 1972), jalkapalloilija.
The Proposition

The Proposition tai televisioesityksessä The Proposition – Ehdotus (The Proposition) on vuonna 2005 ensi-iltansa saanut John Hillcoatin ohjaama brittiläis-australialainen elokuva, jonka käsikirjoitti muusikkona paremmin tunnettu Nick Cave. Se kertoo 1880-luvun Australiassa tapahtuvista raiskauksista ja murhista, jotka kohdistuvat yhteen perheeseen. == Lähteet == Luokka:Vuoden 2005 australialaiset elokuvat Luokka:Lännenelokuvat
Närvänen

Närvänen on seuraavien henkilöiden sukunimi: *Arvo Närvänen (1905–1982), jääpalloilija ja jalkapalloilija *Jussi Närvänen (1895–1934), jääkäri *Onni Närvänen (1909–1995), Metallityöväen Liiton puheenjohtaja
Ohtonen

Ohtonen on suomalainen sukunimi, joka on muun muassa seuraavilla henkilöillä: *Jaakko Ohtonen (s. 1989), näyttelijä *Jukka Ohtonen (s. 1962), jääpalloilija *Kimmo Ohtonen (s. 1981), luontokuvaaja ja -toimittaja *Olli Ohtonen (s. 1979), maastohiihtäjä ja maastohiihtovalmentaja
Hans Bjerrum

Hans Adolf Bjerrum (8. syyskuuta 1899 Hellerup - 10\. toukokuuta 1979 Lontoo, Yhdistynyt kuningaskunta) oli tanskalainen maahockeypelaaja ja olympiamitalisti. Bjerrum pelasi kolme ottelua ja teki yhden maalin Antwerpenin olympialaisissa 1920, joista maa voitti hopeaa. == Lähteet == * Bjerrumin profiili sports-reference.com -sivustolla Luokka:Tanskalaiset maahockeypelaajat Luokka:Tanskalaiset olympiamitalistit Luokka:Vuonna 1899 syntyneet Luokka:Vuonna 1979 kuolleet
Das Experiment

Das Experiment on vuonna 2001 ensi-iltansa saanut Oliver Hirschbiegelin ohjaama elokuva, jonka käsikirjoitus perustuu tositapahtumiin ja saksalaisen Mario Giordanon romaaniin Black Box. ==Juoni== Sosiaalipsykologinen elokuva tarkastelee, miten erilaiset yksilöt vaikuttavat toisiinsa yksilöinä ja ryhminä. Ryhmä miehiä suostuu teljettäväksi vankilaan tutkimuksen ajaksi. Heidän on toteltava vartijoita ja kutsuttava toisiaan numeroilla, ei nimillä. Tutkiva journalisti (Moritz Bleibtreu) tekee aiheesta juttua. ==Tausta== Elokuvan aihe perustuu yhdysvaltalaisen Stanfordin yliopiston järjestämään vankilakokeeseen vuodelta 1971, jolloin 24 vapaaehtoista jaettiin vankeihin ja vartijoihin. Vartijat saivat johtaa vankilaa kuten parhaaksi näkivät; vain fyysinen väkivalta oli kielletty. Koetta oli tarkoitus jatkaa kaksi viikkoa, mutta se keskeytettiin jo kuudentena päivänä. ==Lähteet== Luokka:Vuoden 2001 saksalaiset elokuvat Luokka:Psykologiset jännityselokuvat
Fracture – murtumaton

Fracture – murtumaton (Fracture) on vuonna 2007 ensi-iltansa saanut Gregory Hoblitin ohjaama yhdysvaltalainen elokuva, jonka pääosaa esittää Anthony Hopkins. Elokuva kertoo uskottoman vaimonsa ampuneesta miehestä ja syyttäjän yrityksestä estää miestä manipuloimasta oikeudenkäyntiä saadakseen vapauttavan tuomion. == Tarina == Lentokoneinsinööri Ted Crawford (Anthony Hopkins) ampuu kotonaan vaimoaan Jennifer Crawfordia (Embeth Davidtz) päähän, koska hän on saanut tietää tällä olevan suhteen toiseen mieheen. Paikalle on hälytetty komisario Nunally (Billy Burke), joka on vaimon rakastaja, riisumaan Crawfordin aseista. Crawford tunnustaa ja hänet pidätetään. Hänen syyttäjäkseen tulee nuori nousujohteessa oleva asianajaja Willy Beachum (Ryan Gosling). Beachum on vaihtamassa työpaikaansa julkiselta puolelta kovapalkkaiseksi yrityslakimieheksi, mutta suostuu ottamaan jutun vastaan koska se vaikuttaa selvältä tapaukselta, ja piirisyyttäjä Joe Lobruto (David Strathairn) pyytää häntä ottamaan sen hoidettavakseen. Juttu vaikuttaa selvätä koska Crawford oli ainoa henkilö joka talossa oli tekoaikana ja hän oli tunnustanut teon, mutta asetta jota teossa oli käytetty on kateissa vaikka taloon on tehty useita etsintöjä ja juttu osottautuu paljon hankalammaksi miltä se on aluksi vaikuttanut. Crawford haluaa toimia omana puolustajanaan huolimatta tuomarin varoituksista sellaisen toiminnan riskeistä. == Näyttelijöitä == Lähde: == Lähteet == == Aiheesta muualla == * * * * * Luokka:Vuoden 2007 yhdysvaltalaiset elokuvat Luokka:Yhdysvaltalaiset psykologiset jännityselokuvat
Charles Bugbee

Charles G. Bugbee (29. elokuuta 1887 Stratford - 18\. lokakuuta 1959 Edgware) oli brittiläinen vesipalloilija ja olympiavoittaja. Lontoossa siviiliammatikseen poliisin töitä tehnyt Bugbee voitti olympiakultaa Tukholmassa 1912 ja Antwerpenissa 1920. Hän pelasi myös Pariisin olympiakisoissa 1924, joissa Yhdistyneen kuningaskunnan joukkue putosi ensimmäisellä kierroksella hävittyään kolmen jatkoerän jälkeen Unkarille. == Lähteet == * Bugbeen profiili sports-reference.com -sivustolla Luokka:Brittiläiset vesipalloilijat Luokka:Brittiläiset olympiavoittajat Luokka:Vuonna 1887 syntyneet Luokka:Vuonna 1959 kuolleet
Resi Hammerer

Therese ”Resi” Hammerer (18. helmikuuta 1925 Hirschegg - 14\. kesäkuuta 2010) oli itävaltalainen alppihiihtäjä ja olympiamitalisti. Hän edusti seuratasolla riezlerniläistä SC Kleinwalsertalia. Hammerer voitti Sankt Moritzin olympialaisissa 1948 pronssia syöksylaskussa. Hän oli samoissa kisoissa pujottelun seitsemänneksi nopein ja sijoittui kahdenneksitoista alppiyhdistetyssä. == Lähteet == * Hammererin profiili sports-reference.com -sivustolla Luokka:Itävaltalaiset alppihiihtäjät Luokka:Itävaltalaiset olympiamitalistit Luokka:Vuonna 1925 syntyneet Luokka:Vuonna 2010 kuolleet
Dirk Stikker

Dirk Uipko Stikker (5. helmikuuta 1897 – 23. joulukuuta 1979) oli hollantilainen pankkiiri, teollisuusvaikuttaja, poliitikko ja diplomaatti sekä Naton pääsihteeri vuosina 1961–1965. Stikker syntyi Winschotenissa ja opiskeli lakia Groningenin yliopistossa. Sittemin hän loi uraa pankkiirina. Vuonna 1935 hänestä tuli olutpanimo Heineken Internationalin toimitusjohtaja. Hän toimi tässä tehtävässä vuoteen 1948. Stikker siirtyi politiikan pariin vuonna 1945, jolloin hänet valittiin Alankomaiden parlamentin senaattiin. Hän oli perustamassa Hollannin työväen säätiötä, jolla autettiin sodan jälkeisen Alankomaiden työehtosopimuksien toteuttamista. Stikker oli perustamassa 24. maaliskuuta 1946 Alankomaiden vapauspuoluetta. Vuonna 1948 puolue liittyi osaksi liberaalista kansanpuoluetta. Stikkerista tuli 1948 pääministeri Willem Dreesin hallituksen ulkoministeri. Kansanpuolue vastusti Alankomaiden silloisen siirtomaan Uuden-Guinean liittämistä Indonesiaan, joten Stikker erosi hallituksesta ja se kaatui. Hän palasi kuitenkin ulkoministeriksi kahden kuukauden kuluttua. Vuonna 1949 Stikker oli Alankomaiden edustaja Indonesian itsenäisyysneuvotteluissa. Ulkoministerin tehtävän jälkeen hänet nimitettiin Alankomaiden suurlähettilääksi Britanniaan vuosiksi 1952–1958, ja Alankomaiden pysyväksi suurlähettilääksi Pohjois-Atlantin liiton neuvostoon ja OECD:n edustajaksi vuosiksi 1958–1961. Stikker valittiin 21. huhtikuuta 1961 Naton pääsihteerin Paul-Henri Spaakin seuraajaksi. Hän erosi virasta huonon terveyden takia vuonna 1964. Hänen seuraajakseen tuli Manlio Brosio. Stikker kuoli Wassenaarissa vuonna 1979. == Lähteet == * sportgeschiedenis.nl === Viitteet === == Aiheesta muualla == Luokka:Alankomaiden ministerit Luokka:Alankomaalaiset diplomaatit Luokka:Naton pääsihteerit Luokka:Suurlähettiläät Luokka:Juristit Luokka:Vuonna 1897 syntyneet Luokka:Vuonna 1979 kuolleet
Oittinen

Oittinen on suomalainen sukunimi, joka on muun muassa seuraavilla henkilöillä: *Jouko Oittinen (1944–2007), kenraalimajuri *Kalle Oittinen (1852–1899), maanviljelijä, opettaja ja valtiopäivämies *Mauno Oittinen (1896–1970), kuvanveistäjä *Osmo Oittinen (1914–1982), yritysjohtaja ja kokoomuslainen poliitikko, Kansaneläkelaitoksen johtaja 1973–1979 *Pirkko Oittinen (s. 1946), graafisen tekniikan professori *Reino Henrik (R. H.) Oittinen (1912–1978), kouluhallituksen pääjohtaja, peruskoulun isä, ministeri (sos.dem.) *Riitta Oittinen (s. 1952), tutkija, kääntäjä ja kuvantekijä *Tytti Oittinen (s. 1945), teatteriohjaaja ja teatterinjohtaja *Vesa Oittinen (s. 1951), aate- ja oppihistorioitsija
Georges Piot

Georges Piot (14. syyskuuta 1896 Pariisi - 5\. huhtikuuta 1980 Créteil) oli ranskalainen soutaja ja olympiamitalisti. Hänen seuransa oli Joinville-le- Pontissa toiminut Société Nautique de la Marne. Piot voitti Pariisin olympialaisissa 1924 hopeaa perämiehettömissä kaksikoissa parinaan Maurice Bouton. Hän kilpaili Amsterdamin kisoissa 1928 maansa perämiehellisten nelikkojen joukkueessa, joka putosi toisella kierroksella. == Lähteet == * Piot'n profiili sports-reference.com -sivustolla Luokka:Ranskalaiset soutajat Luokka:Ranskalaiset olympiamitalistit Luokka:Vuonna 1896 syntyneet Luokka:Vuonna 1980 kuolleet
Okkonen

Okkonen on muun muassa seuraavien henkilöiden sukunimi: *Antti Okkonen (s. 1982), jalkapalloilija *Eero Okkonen (s. 1968), pesäpalloilija *Heikki Okkonen (s. 1959), eräkirjailija *Ilpo Okkonen (s. 1954), valokuvaaja, graafinen suunnittelija, mainostoimistoyrittäjä, tietokirjailija ja kirjankustantaja *Jarkko Okkonen (s. 1978), jalkapalloilija *Olli Okkonen (s. 1983), pikajuoksija *Onni Okkonen (1886–1962), akateemikko, taidehistorioitsija *Petteri Okkonen (s. 1985), pesäpalloilija.
David Zhu

Dai Wei "David" Zhu (; s. 17. elokuuta 1990) on kiinalainen moottoriurheilija. == Ura == Zhu aloitti uransa karting-sarjoissa. Vuonna 2007 Zhu kilpaili Aasian Formula BMW sarjassa. Seuraavana vuonna hän kilpaili Formula Asia sarjassa. Vuosina 2009–2011 Zhu kilpaili Japanin Formula Challenge sarjassa. Vuonna 2011 Zhu kilpaili myös Formula Pilota China -sarjassa. Vuonna 2012 Zhu kilpaili FIA Formula Two Championship -sarjassa ollen ensimmäinen kiinalainen, joka on kilpaillut sarjassa. Zhu saavutti 22 pistettä sijoittuen sarjan 11:nneksi. Hän oli parhaimmillaan viides Algarven kilpailussa. == Lähteet == Luokka:Kiinalaiset autourheilijat Luokka:Vuonna 1990 syntyneet Luokka:Elävät henkilöt
Olkkonen

Olkkonen on suomalainen sukunimi, joka on muun muassa seuraavilla henkilöillä: *Aate Olkkonen (1877–1949), kansanedustaja (Suomalainen puolue), kunnallisneuvos *Elias "Jamppi" Olkkonen (s. 2001), esports-ammattilainen *Esko Olkkonen (1948–2007), aitajuoksija ja urheiluvalmentaja *Hannes Olkkonen (1895–1952), jääkärieversti *Joel Olkkonen (s. 1993), jääkiekkoilija *Joonas Olkkonen (s. 1976), kaksoistrap-ampuja *Jori Olkkonen nyk. Petrik Salovaara, ent. demoskenenimi Yip/Pure-Byte (s. 1968), tietokonepelimuusikko *Jouni Olkkonen (s. 1957), moukarinheittäjä *Jukka Olkkonen (1958–2014), moukarinheittäjä *Kaisa Olkkonen (s. 1964), hallitusammattilainen ja yritysjohtaja *Pekka Olkkonen (s. 1981), kitaristi *Sakari Olkkonen (1931–2002), telinevoimistelija *Tauno Olkkonen (1925–2018), tekniikantutkija, professori *Tiia Olkkonen (s. 1999), maastohiihtäjä *Väinö Olkkonen (1909–1965), kirjailija ja suomentaja.
Rakkaat rikkaat ystävät

Rakkaat rikkaat ystävät (Friends with Money) on vuonna 2006 ensi-iltansa saanut Nicole Holofcenerin käsikirjoittama ja ohjaama elokuva. Siinä Jennifer Aniston esittää sinkkunaista, jonka on tukeuduttava vauraampiin ystävättäriinsä selviytyäkseen. == Lähteet == == Aiheesta muualla == * Luokka:Vuoden 2006 yhdysvaltalaiset elokuvat Luokka:Yhdysvaltalaiset draamakomediaelokuvat
Adrien Vandelle

Adrien Louis Albert Vandelle (29. elokuuta 1902 Les Rousses - 16\. lokakuuta 1976 Les Rousses) oli ranskalainen maastohiihtäjä, yhdistetyn hiihtäjä, mäkihyppääjä ja sotilaspartiohiihtäjä. Vandelle oli vuonna 1923 mäkihypyn kansainvälisen ranking-listan kolmantena. Hän oli Chamonix'n olympialaisissa 1924 mukana maansa sotilaspartiohiihtojoukkueessa, joka voitti pronssia, ja sijoittui maastohiihdon 18 kilometrin kisassa 29:nneksi. Vandelle oli samoissa olympialaisissa yhdistetyssä kahdeskymmenes. == Lähteet == Luokka:Ranskalaiset maastohiihtäjät Luokka:Ranskalaiset yhdistetyn hiihtäjät Luokka:Ranskalaiset mäkihyppääjät Luokka:Ranskalaiset olympiamitalistit Luokka:Vuonna 1902 syntyneet Luokka:Vuonna 1976 kuolleet
Vetovoiman lait

Vetovoiman lait () on vuonna 2004 ensi-iltansa saanut Peter Howittin ohjaama romanttinen komediaelokuva. Sen pääosia esittävät Pierce Brosnan ja Julianne Moore toisiinsa rakastuvina avioerojuristeina. == Lähteet == Luokka:Romanttiset komediat Luokka:Vuoden 2004 elokuvat
Paajanen

Paajanen on seuraavien suomalaisten henkilöiden sukunimi: *Paajanen, oik. Mauno Paajanen (s. 1960), laulaja, lauluntekijä *Juhani Paajanen (s. 1947), Vantaan kaupunginjohtaja 2003–2011 *Jukka Paajanen (s. 1956), pikajuoksija *Jyrki Paajanen (s. 1980), urheiluvaikuttaja, salibandyvalmentaja, -toimittaja, -erotuomari ja -pelaaja *Manu Paajanen (1941–2018), toimittaja ja kirjailija *Matti Paajanen (1810–1874), maanviljelijä ja valtiopäivämies *Maura Paajanen (s. 2000), salibandyn pelaaja *Mirkka Paajanen (s. 1982), laulaja, säveltäjä ja sanoittaja *Otto Paajanen (s. 1992), jääkiekkoilija *Paavo Paajanen (1917–1999), sotilas ja Mannerheim-ristin ritari *Reijo Paajanen (s. 1950), kansanedustaja (kok.) *Salla Paajanen (s. 1964), toimittaja *Severi Paajanen (s. 1986), jalkapalloilija *Vilho Paajanen (s. 1946), kestävyysjuoksija ==Muita== *Annikki Piukka, oik. Edla Paajanen, (1889–1958), kirjailija
Palaa luokseni

Palaa luokseni (Return to Me) on vuonna 2000 ensi-iltansa saanut Bonnie Huntin ohjaama romanttinen komediaelokuva. Sen pääosia esittävät David Duchovny, Minnie Driver ja Carroll O’Connor. Tarinassa leskeksi jäänyt arkkitehti (Duchovny) rakastuu uuteen naiseen (Driver) tietämättä, että tälle on siirretty hänen vaimonsa sydän. == Lähteet == == Aiheesta muualla == * Luokka:Vuoden 2000 yhdysvaltalaiset elokuvat Luokka:Yhdysvaltalaiset romanttiset komediat Luokka:Metro-Goldwyn-Mayerin elokuvat
Denis Tšeryšev

Denis Dmitrijevitš Tšeryšev (, s. 26. joulukuuta 1990 Nižni Novgorod, Venäjän SFNT, Neuvostoliitto) on venäläinen jalkapalloilija, pelipaikaltaan vasen laituri. Hän edustaa Espanjan korkeimmalla sarjatasolla Primera Divisiónissa pelaavaa Valenciaa. == Seurajoukkueura == Tšeryšev syntyi Venäjällä, mutta muutti viisivuotiaana Espanjaan isänsä Dmitrin siirryttyä pelaamaan Sporting de Gijóniin. Tšeryšev aloitti jalkapalloilun Sportingin junioreissa ja ehti pelata myös Burgos Promesasissa ennen liittymistään Real Madridin junioreihin vuonna 2002. Kaudella 2011–2012 Tšeryšev oli nostamassa Real Madridin kakkosjoukkuetta Castillaa Segunda División B:stä Segunda Divisióniin. Hän debytoi seuran edustusjoukkueessa 27. marraskuuta 2012 Copa del Reyn ottelussa Alcoyanoa vastaan. Hän oli Real Madridin ensimmäinen venäläispelaaja. Heinäkuussa 2013 Tšeryšev teki nelivuotisen jatkosopimuksen Real Madridin kanssa. Hän pelasi edustusjoukkueessa vain kaksi Espanjan liigan ottelua ja kolme Mestarien liigan ottelua sekä edellä mainitun lisäksi yhden Espanjan cupin ottelun, jossa hän joulukuussa 2015 teki maalin Cádizia vastaan. Hän pelasi Real-vuosinaan lainalla Sevillassa, jonka matkalla kauden 2013–2014 Eurooppa-liigan voittoon Tšeryševkin pelasi yhden ottelun, Villarrealissa ja Valenciassa. Kesällä 2016 Tšeryšev siirtyi Villarealiin. Hän pelasi joukkueessa kaksi kautta ja oli kolmannen lainalla Valenciassa, joka osti hänet kesällä 2019. Hän voitti kaudella 2018–2019 Valencian joukkueessa Espanjan cupin mutta oli loukkaantumisen vuoksi poissa loppuottelusta. Tšeryšev on kauden 2020–2021 loppuun mennessä eri seuroissa pelannut Espanjan liigassa 146 ottelua, joissa hän on tehnyt 12 maalia, Mestarien liigassa 12 ottelua, joissa hän on tehnyt kaksi maalia, ja Eurooppa-liigassa 24 ottelua, joissa hän on tehnyt neljä maalia. == Maajoukkueura == Tšeryšev on pelannut useita otteluita Venäjän nuorisomaajoukkueissa, ja hän oli mukana vuoden 2013 alle 21-vuotiaiden EM-kilpailuiden karsintoihin osallistuneessa joukkueessa. Marraskuussa 2012 hän sai kutsun Fabio Capellon valmentamaan A-maajoukkueeseen, jossa hän debytoi 14. marraskuuta 2012 ystävyysottelussa Yhdysvaltoja vastaan. MM-kilpailuissa 2018 hän pelasi joukkueensa kaikki viisi ottelua ja teki niissä neljä maalia, joista kaksi Saudi-Arabiaa, yhden Egyptiä ja yhden puolivälierässä Kroatiaa vastaan. == Yksityiselämä == Tšeryševin isä on jalkapalloilija ja jalkapallovalmentaja Dmitri Tšeryšev. Hänellä on myös Espanjan kansalaisuus, ja hän on sanonut tuntevansa itsensä enemmän espanjalaiseksi kuin venäläiseksi asuttuaan Espanjassa suurimman osan elämästään. Tšeryšev opiskelee liikuntatieteitä Madridin teknillisessä yliopistossa. == Lähteet == == Aiheesta muualla == * Denis Tšeryšev Real Madridin sivustolla * Denis Tšeryšev Euroopan jalkapalloliiton sivustolla * Denis Tšeryšev BDFutbol-sivustolla Luokka:Venäläiset jalkapalloilijat Luokka:Vuonna 1990 syntyneet Luokka:Elävät henkilöt
Valkoinen masai

Valkoinen masai (Die Weisse Massai) on vuonna 2005 ensi-iltansa saanut Hermine Huntgeburthin ohjaama saksalainen elokuva. Se on tosipohjainen kertomus valkoihoisesta sveitsiläisnaisesta, joka rakastuu maasai-heimoon kuuluvaan mieheen ja jää heimon jäseneksi. Tarina pohjautuu saksalaisen Corinne Hofmannin omaelämäkerralliseen romaaniin. == Lähteet == Luokka:Vuoden 2005 saksalaiset elokuvat Luokka:Romanttiset draamaelokuvat Luokka:Tositapahtumiin perustuvat elokuvat
Paakkinen

Paakkinen on suomalainen sukunimi, joka on muun muassa seuraavilla henkilöillä: *Eila Paakkinen (1929–2020), kansakoulunopettaja ja lastenkirjailija *Jouni Paakkinen (s. 1971), opettaja ja kirjailija *Saara- Maria Paakkinen (1941–2005), SDP:n kansanedustaja
Punanokkatavi

Punanokkatavi (Anas capensis) on sorsalintulaji. ==Tuntomerkit== Punanokkatavi on 44–48 senttimetriä pitkä. Se on väritykseltään harmaanruskea ja sillä on valkoreunainen, tummanvihreä siipipeili. Sen ruumiissa on harvaa ruskeaa täplitystä. Pää on kuitenkin kuvioton ja niska muodoltaan pyöreä, melkein töyhtömäinen. Punanokkatavilla on vaaleanpunainen, melko suuri nokka, joka kaartuu hieman ylöspäin. ==Levinneisyys== Punanokkataveja pesii Saharan eteläpuolisessa Afrikassa. Se on havaittu myös useissa Euroopan maissa, mutta havaintoja pidetään todennäköisinä tarhoista karanneina lintuina. ==Ravinto== Punanokkatavi käyttää ravinnokseen kasvinosia sekä vesihyönteisiä, äyriäisiä ja nuijapäitä. ==Lähteet== Luokka:Sorsat (suku)
Ovaskainen

Ovaskainen on muun muassa seuraavien suomalaisten henkilöiden sukunimi: *Juha Ovaskainen (s. 1961), uimahyppääjä ja valmentaja *Otso Ovaskainen (s. 1970), matemaattisen ekologian professori *Toimi Ovaskainen (1909–1991), Mannerheim- ristin ritari *Uki Ovaskainen (s. 1975), pianisti *Vesa Ovaskainen ("Lokku", "LokNES") kitaristi, laulaja, lauluntekijä ja sanoittaja.
Mariefred

Mariefred on taajama Strängnäsin kunnassa. Se sijaitsee Södermanlandin läänissä ja Södermanlandin historiallisessa maakunnassa Keski-Ruotsissa. Vuoden 2010 lopussa taajamassa oli 3 726 asukasta. Mariefred oli 1970-luvun alun kuntauudistukseen asti kaupunki. Kaupungin hallinnolliseen alueeseen kuului tuolloin myös Södertäljen kuntaan liitetty ja vuodesta 1999 Nykvarnin kuntaan kuuluva Taxingen seurakunta. Viimeisimmässä kuntauudistuksessa Mariefred liitettiin Taxingea lukuun ottamatta Strängnäsin kuntaan. Mariefredissä sijaitsee Gripsholmin linna. ==Vaakuna== Kuva:Mariefred_vapen.svg|Mariefredin käytössä ollut vaakuna. ==Väestönkehitys== ==Lähteet== ==Aiheesta muualla== * Strängnäs kommun - Våra kommundelar Luokka:Ruotsin taajamat Luokka:Ruotsin kaupungit Luokka:Strängnäsin kunta
Adara Pakkaus

Adara Pakkaus Oy on Valkeakoskella toimiva pakkausalan yritys. Sen tuotevalikoimaan kuuluvat myymälä- ja kampanjamateriaalit, myymälätelineet, somistenauhat, premium-pakkaukset, marja- ja vihanneslaatikot, aaltopahvilaatikot sekä vakiopakkaukset. Yrityksen nimi on lainattu Adhara- tähdeltä. ==Historia== Adaran juuret ovat Valkeakosken Valkeakosken aaltopahvitehtaassa, jonka pohjoismainen Peterson-konserni osti UPM Kymmene Oy:ltä vuonna 1998. Tuolloin perustettiin Petersonwalki Oy. Vuonna 2002, yrityksen siirryttyä kokonaan norjalaiseen omistukseen, nimi vaihdettiin Peterson Packaging Oy:ksi. Vuonna 2011 Peterson Packaging Oy siirtyi yrityskaupassa virolaiselle sijoitusyhtiö Agreeno AS:lle, ja uudeksi nimeksi valittiin Adara Pakkaus Oy. Adara Pakkaus Oy osti 30.5.2014 tehdyllä yrityskaupalla Display Pack Finland Oy:n koko osakekannan. Kaupan myötä Adaran tuote- ja palveluvalikoima laajeni. Syksyllä 2016 Adara Pakkaus investoi n. kaksi miljoonaa euroa digipaino- ja leikkurilinjaan, joka on ensimmäinen Suomessa. ==Liiketoiminta-alueet== * Aaltopahvi * Myymälä- ja kampanjamateriaalit * Pakkaukset ==Hallitus== * Bo Borgström (puheenjohtaja) * Henrik Biering (jäsen) * Sveinn Biering Jónsson (jäsen) * Jón Snorrason (jäsen) ==Lähteet== Luokka:Suomalaiset vähittäiskaupan yritykset Luokka:Valkeakoski
Gränna

Gränna on taajama Jönköpingin kunnassa. Se sijaitsee Jönköpingin läänissä ja Smålandin historiallisessa maakunnassa Etelä-Ruotsissa maan toiseksi suurimman järven Vätternin itärannalla. Vuoden 2010 lopussa taajamassa oli 2 553 asukasta. Kreivi Pietari Brahe perusti Grännan kaupungin vuonna 1652. Tuolloin kaupungin nimenä oli "Brahe-Grenna". Brahe-Grenna oli Ruotsin ensimmäinen ja ainoa feodaalikaupunki, joka sai kaupunginoikeutensa kreiviltä eikä kuninkaalta. Gränna lakkasi olemasta kaupunki vuonna 1971, jolloin Ruotsissa siirryttiin yhtenäiseen kuntamuotoon ja kaupungin alue liitettiin Jönköpingin kuntaan. Grännan lähistöllä sijaitsevat Brahehusin linnanrauniot. Paikkakunta on tunnettu polkagris-makeisten valmistuksesta. Naparetkeilijä S. A. Andrée oli kotoisin Grännasta, ja paikallisessa museossa on nähtävänä hänen vuonna 1897 Pohjoisnavalle yrittäneen kuumailmapalloretkikuntansa jäämistö. ==Vaakuna== Kuva:Gränna_vapen.svg|Grännan käytössä ollut vaakuna. ==Väestönkehitys== ==Lähteet== ==Aiheesta muualla== Luokka:Ruotsin taajamat Luokka:Ruotsin kaupungit Luokka:Jönköpingin kunta
Tuuli (täsmennyssivu)

Tuuli tarkoittaa seuraavia *tuuli, ilmavirtaus *tuuli voi tarkoittaa myös mielialaa *Tuuli, naisen etunimi *Tuuli, oik. Tuuli Oikarinen, laulaja ==Sukunimi== * Erkki Tuuli (1914–1994), patentti- ja rekisterihallituksen pääjohtaja, kansanedustaja (kok.) * Ilmari Tuuli (1911–1995), suomalainen laivanvarustaja. * Markku Tuuli (1944/1945–1983), suomalainen elokuvakriitikko, toimittaja ja tietokirjailija * Niki Tuuli (s. 1995), suomalainen ratamoottoripyöräilijä ==Kulkuvälineitä== *ITA Tuuli, Suomen merivoimien ilmatyynyalus *Valmet Tuuli ja Valmet Tuuli II, ilmavoimien koulutuskoneita *Meri-Tuuli, höyrylaiva *Moottoritorpedovene Tuuli, Suomen merivoimien moottoritorpedovene Luokka:Luettelot henkilöistä sukunimen mukaan
Skanör med Falsterbo

Skanör med Falsterbo on taajama Vellingen kunnassa. Se sijaitsee Skånen läänissä ja Skånen historiallisessa maakunnassa aivan Ruotsin lounaisimmassa kolkassa. Vuoden 2010 lopussa taajamassa oli 6 937 asukasta. Skanör med Falsterbo koostuu kahdesta keskiajalla perustetusta kaupungista: Skanöristä ja Falsterbosta, joita hallittiin yhtenä kaupunkina jo vuodesta 1754 lähtien. Kaupungit kasvoivat asutukseltaan yhteen 1900-luvun aikana. Skanör med Falsterbo menetti kaupunkiasemansa Ruotsin siirtyessä yhtenäiseen kuntamuotoon vuonna 1971. Kuntauudistuksen yhteydessä kaupungin alue liitettiin nykyiseen Vellingen kuntaan vuonna 1974. Maltillisen kokoomuksen kannatus on suurta Skanör med Falsterbossa, joka koostuu neljästä äänestysalueesta (Falsterbo Norra, Falsterbo Södra, Skanör Norra ja Skanör Södra). Vuoden 2010 valtiopäivävaaleissa puolue sai näiltä äänestysalueilta 59,2–65,6 prosentin kannatuksen. Samaan Skanör-Falsterbo-Ljunghusenin kunnallisvaalipiiriin kuuluu myös Ljunghusenin äänestysalue, jossa puolueen kannatus oli 69,4 prosenttia. Kuva:Skanör_med_Falsterbo_vapen.svg|Skanör med Falsterbon käytössä ollut vaakuna. ==Väestönkehitys== ==Lähteet== ==Aiheesta muualla== Luokka:Ruotsin taajamat Luokka:Ruotsin kaupungit Luokka:Vellingen kunta
Microsoft Visio

Microsoft Visio (aikaisemmin Microsoft Office Visio) on Microsoftin kehittämä diagrammi- ja vektoripiirto-ohjelma, joka on osa Microsoft Officea. Visio 2010 julkaistiin 15. kesäkuuta 2010, seuraava versio, Microsoft Visio 2013 valmistui lokakuussa 2012, ja julkaistiin TechNetin ja MSDN kautta marraskuussa Kirk Koenigsbauer, Oct 11, "Office Reaches RTM!", http://blogs.office.com/b/office-news/archive/2012/10/11/office-reaches- rtm.aspx. == Lähteet == == Aiheesta muualla == *Virallinen sivusto Luokka:Windows-ohjelmat Visio Luokka:Diagrammiohjelmistot Luokka:Suunnitteluohjelmistot
Noel Gallagher’s High Flying Birds (albumi)

Noel Gallagher’s High Flying Birds on samannimisen brittiläisen rockyhtyeen debyyttialbumi, joka julkaistiin 17. lokakuuta 2011. Albumi debytoi kotimaassaan Britannian albumilistalla listaykkösenä ja Suomen virallisen listan sijalla 29. == Kappaleet == Kaikki kappaleet säv. ja san. Noel Gallagher. === Digitaalisen latauksen lisäkappale === == Arvostelut == * AllMusic: http://www.allmusic.com/album/noel-gallaghers-high-flying- birds-r2302250/review * The Daily Telegraph: The Daily Telegraph * NME: 8/10NME == Listasijoitukset == Lista Paras sijoitus Viikkoja listalla Australian ARIA-albumilista 16. 3 Itävallan Ö3-albumilista 16. 4 Belgian Ultratop-albumilista 10. 4 Tanskan Hitlisten-albumilista 27. 1 Alankomaiden MegaCharts-albumilista 11. 5 Suomen virallinen lista 29. 1 Ranskan SNEP- albumilista 9. 5 Saksan GfK-albumilista 11. 3 Irlannin IRMA-albumilista 1. 45 Italian FIMI-albumilista 2. 13 Uuden-Seelannin RIANZ-albumilista 10. 3 VG- lista (Norja) 12. 3 Espanjan Promusicae-albumilista 15. 7 Sverigetopplistan (Ruotsi) 21. 2 Sveitsin Hitparade-albumilista 10. 5 Britannian albumilista 1. 57 Yhdysvaltain Billboard 200 -albumilista 28. 1 Listasijoitusten lähde: == Lähteet == Luokka:Noel Gallagher’s High Flying Birdsin albumit Luokka:Vuoden 2011 esikoisalbumit
Sandro Sambugaro

Sandro Sambugaro (s. 6. heinäkuuta 1965 Gallio, Vicenzan maakunta) on italialainen mäkihyppääjä, joka kilpaili maailmancup-tasolla vuosina 1983–1990. Hän edusti SC Gallio -seuraa. Sambugaro sijoittui Oberstdorfin MM- kilpailuissa 1987 normaalimäessä yhdeksänneksi ja suurmäessä 16:nneksi. Lahden MM-kilpailuissa 1989 hän oli suurmäessä viidestoista. Hän osallistui olympialaisiin 1984 ja 1988 sijoittuen sijoille 39–46. Sambugaro sijoittui maailmancupin osakilpailussa parhaimmillaan yhdeksänneksi Örnsköldsvikin K90-mäessä maaliskuussa 1987 ja Gallion normaalimäessä tammikuussa 1988. == Lähteet == Luokka:Italialaiset mäkihyppääjät Luokka:Mäkihyppytuomarit Luokka:Vuonna 1965 syntyneet Luokka:Elävät henkilöt
Neljät hautajaiset ja häät

Neljät hautajaiset ja häät tai televisioesityksessä Neljät hautajaiset ja yhdet häät (Plots with a View tai Undertaking Betty) on vuonna 2002 ensi- iltansa saanut Nick Hurranin ohjaama musta komedia. == Juoni == Nainen, jonka mies on uskoton ja hautaustoimiston omistaja, joka on rakastanut naista vuosikymmenet päättävät lavastaa naisen kuoleman jotta voisivat olla yhdessä. Toisen kaupungin hautaustoimisto vain sotkee asiat pahanpäiväisesti. == Lähteet == Luokka:Vuoden 2002 brittiläiset elokuvat Luokka:Brittiläiset mustan komedian elokuvat
Hans Buch

Hans Robert Viktor Buch (4. lokakuuta 1883 Helsinki – 25. huhtikuuta 1964 Helsinki) oli suomalainen kasvitieteilijä.Sammaltutkijat. Luomus.fi. Buch tuli ylioppilaaksi Nya svenska läroverketistä vuonna 1902 ja väitteli tohtoriksi Helsingin yliopistossa vuonna 1912. Hän oli Helsingin yliopiston dosentti vuodesta 1922, kasvitieteellisen museon kustos vuodesta 1949. Hän opetti luonnontietoa helsinkiläisissä kouluissa vuosina 1917–1930. Hänelle myönnettiin 1953 professorin arvonimi.Otavan Iso tietosanakirja, osa 1, p. 1536. Otava 1967. Hänen isänsä oli Max Buch ja veljensä Kurt Buch. ==Julkaisuja== * Suomen talvikasvio: Tauluja lehtensä varistavien puuvartisten kasviemme määräämiseksi talvitilassa. Kirjoittaneet H. Buch ja A. A. Sola. Vanamon kirjoja 12. Otava 1908 * Über die Brutorgane der Lebermoose. Helsingin yliopiston väitöskirja. Helsingfors 1911 * Herbarium: Anvisningar och råd beträffande insamling, konservering och förvaring av herbarieväxter. Schildt, Helsingfors 1923. (Ilmestynyt Vilho Setälän suomentamana nimellä Herbaario: Ohjeita kasvien keräämiseen ja säilyttämiseen. Otava 1923.) * Die Scapanien Nordeuropas und Sibiriens. 1. Commentationes biologicae Tom 1, 4. Finska vetenskaps-societeten, Helsingfors 1923 * Über Kutikula bewohnende Mikroorganismen der Lebermoose. Commentationes biologicae Tom 1, 5. Finska vetenskaps-societeten, Helsingfors 1923 * Neun für Finnland neue Lebermoose. Acta Societatis pro fauna et flora Fennica 55, 6. Helsingfors 1925 * Die Scapanien Nordeuropas und Sibiriens. 2. Systematischer Teil. Commentationes biologicae Tom 3, 1. Finska vetenskaps-societeten, Helsingfors 1928 * Vorarbeiten zu einer Lebermoosflora Fenno-Scandias. Memoranda Societatis pro fauna et flora fennica, Helsingfors 1933-1942 * Suomen maksasammalet. Otava 1936 * Bryophyten von den Azoren und Madeira. Kirjoittaneet Hans Buch, Herman Persson. Commentationes biologicae 8, 7. Societas scientiarum Fennica, Helsingfors 1941 * Über die Wasser- und Mineralstoffversorgung der Moose. 1. Commentationes biologicae 9, 16. Societas scientiarum Fennica, Helsingfors 1945 * Über die Wasser- und Mineralstoffversorgung der Moose. 2. Commentationes biologicae 9, 20. Societas scientiarum Fennica, Helsingfors 1947 * Über die Flora und Vegetation Nordwest-Spaniens. Commentationes biologicae 10, 17. Societas scientiarum Fennica, Helsingfors 1951 * Om vegetationssuccessionen på de sandiga havsstränderna i sydligaste Finland och dess orsaker. Årsbok. Societas scientiarum Fennica. Serie B 37, 7. Helsingfors 1959 ==Lähteet== Luokka:Suomalaiset kasvitieteilijät Luokka:Suomalaiset etnologit Luokka:Suomalaiset lääkärit Luokka:Suomalaiset professorin arvonimen saaneet Luokka:Vuonna 1883 syntyneet Luokka:Vuonna 1964 kuolleet
Kurt Buch

Kurt Karl Wilhelm Buch (9. toukokuuta 1881 Helsinki, Suomen suuriruhtinaskunta – 4. tammikuuta 1967 Herrljunga, Ruotsi) oli suomalainen kemisti. Buch tuli ylioppilaaksi vuonna 1899 Nya svenska läroverketistä ja väitteli tohtoriksi Helsingin yliopistossa vuonna 1918. Hän oli Merentutkimuslaitoksen talassologi ja kemian osaston johtaja vuosina 1919–1935. Sen jälkeen hän oli Åbo Akademin kemian professori 1934–1942 ja Helsingin yliopiston kemian professori 1942–1949. Hän julkaisi tutkimuksia lähinnä fysikaalisen kemian ja merentutkimuksen alalta ja kirjoitti myös oppikirjoja.Otavan Iso tietosanakirja, osa 1, p. 1536. Otava 1967. Poliittiselta ajatusmaailmaltaan Buch oli suomalaisuusmies, joka vastusti Nikolai Bobrikovin politiikkaa, piti 1910-luvulla yhteyksiä jääkäriliikkeeseen ja osallistui suojeluskuntien toiminnan järjestämiseen. Työskennellessään Riihimäellä Helioksen teknokemiallisen tehtaan johtajana hän valmistutti muun muassa käsikranaatteja suojeluskuntalaisille ja johti paikkakunnalla valkoisten tiedustelupalvelua. Hän hyödynsi ammattialaansa suojeluskuntien kaasu-upseerina ja talvisodassa puolustusministeriön kaasusuojeluosastolla. Kurt Buchin isä oli Max Buch ja veli Hans Buch. ==Lähteet== Luokka:Suomalaiset kemistit Luokka:Åbo Akademin professorit Luokka:Helsingin yliopiston professorit Luokka:Vuonna 1881 syntyneet Luokka:Vuonna 1967 kuolleet Luokka:Suomalaiset professorit Luokka:Suomen sisällissodan valkoiset
Johan Jakob Burman

Johan Jakob Burman (30. maaliskuuta 1771 Pernaja – 29. huhtikuuta 1824 Abrå, Hälsingland) oli suomalainen soturi. ==Henkilöhistoria== Burmanin vanhemmat olivat kapteeni Joonas Vilhelm Burman ja Maria Ulriika Bartheels ja puoliso vuodesta 1823 Inga Kristiina Silfversparre (k. 1864). Burman kävi koulua Porvoossa ja ryhtyi 1787 maanmittausalalle, mutta osallistui jo seuraavana vuonna Kustaa III:n joukoissa Venäjän sotaan. Hän jäi vangiksi Kyrön taistelussa 1789 ja vapautui 1791. Suomen sodassa 1808–1809 hän oli Sandelsin adjutantti, osallistuen muun muassa Koljonvirran taisteluun ja yleten sen jälkeen kapteeniksi. Vuonna 1814 Burman osallistui majurina Norjan sotaretkeen ja ylennettiin everstiluutnantiksi. Hänen muistiinpanonsa ilmestyivät hänen poikansa julkaisemana 1865 Tukholmassa nimellä Anteckningar förda under tiden från 1785 till 1816 jämte relation om Savolax brigadens operationer under 1808 och 1809 års krig.Otavan Iso tietosanakirja, Otava 1967, osa 1 p. 1580 ==Julkaisuja== * Anteckningar förda under tiden från 1785 till 1816 jämte relation om Savolax brigadens operationer under 1808 och 1809 års krig, 1865 (Viitattu 28.10.2019) ==Lähteet== Luokka:Suomalaiset upseerit Luokka:Vuonna 1771 syntyneet Luokka:Vuonna 1824 kuolleet
Kristofer von Burmeister

Kristofer von Burmeister (s. noin 1600 Viro) oli virolaissyntyinen sotilas, joka Venäjän sodan alkaessa 1656 sai vastuulleen Viipurin puolustuksen. Hän kohensi kaupungin varustuksia ja kutsui palvelukseen siviilejä, myös nuoria koululaisia. Hän onnistui tekemään useita menestyksellisiä hyökkäyksiä ja valloittamaan venäläisten leirin Taipaleen luona. Hän oli myöhemmin Käkisalmen maaherra ja päällikkö ja Pärnun komendantti 1658–1671.Otavan Iso tietosanakirja, Otava 1967, osa 1 p. 1580 ==Lähteet== ==Aiheesta muualla== * Luokka:Virolaiset sotilaat Luokka:Suomen maaherrat Luokka:Vuonna 1600 syntyneet Luokka:Kuolinvuosi tuntematon
Johannes Bäck (nuorempi)

Alfred Johannes (A. J.) Bäck eli Johannes Bäck nuorempi (1. syyskuuta 1872 Lappajärvi – 22. maaliskuuta 1952 Munsala) oli suomalainen pappi ja kansanedustaja. Hän toimi Helsingin eteläisen ruotsalaisen seurakunnan kirkkoherrana.Otavan Iso tietosanakirja, Otava 1967, osa 1 p. 1606 Bäck oli Ruotsalaisen eduskuntaryhmän jäsen ja oli kansanedustaja 1907–1914 ja 1917−1919. ==Lähteet== Luokka:Suomen evankelis-luterilaisen kirkon papit Luokka:Kansanedustajat Luokka:Suomen ruotsalaisen kansanpuolueen poliitikot Luokka:Vaasan läänin pohjoinen vaalipiiri Luokka:Vuonna 1872 syntyneet Luokka:Vuonna 1952 kuolleet
Leonard Bäcksbacka

Carl Leonard Johansson Bäcksbacka (6. maaliskuuta 1892 Helsinki – 8. maaliskuuta 1963 Helsinki) oli suomalainen taidekauppias. Hän aloitti opinnot eläintieteessä mutta siirtyi myöhemmin taidehistoriaan. Hän valmistui filosofian maisteriksi 1925. Oman gallerian hän avasi 1915. Hän laati useita taiteilijaelämäkertoja, ja antoi siten merkittävän panoksen Suomen taidehistorian tutkimukseen. Hän oli myös kultaseppäalan asiantuntija.Uppslagsverket Finland Vuonna 1976 valmistunut Helsingin taidemuseon Meilahden rakennus tehtiin alun perin Leonard Bäcksbackan kokoelmaa varten. Bäcksbackan lahjoituskokoelmassa on useita Suomen taidehistorian helmiä, kuten Ellen Thesleffin Thyra Elisabeth (1892) ja Tyko Sallisen Mirri (1910). ==Julkaisut== * J. Ruokokoski I–II, Taidesalonki, 1943, 1944 * Narvas och Nyens guldsmeder, Konstsalongens förlag, 1946 * St. Petersburds Juvelerafe, Guld- och Silversmeder 1714–1870 (1951) * Ellen Thesleff Konstsalongens förlag, 1955 * Mauno Markkula, Konstsalongens förlag, 1959. * T. K. Sallinen, Konstsalongens förlag, 1960 (Teoksessa myös suomenkielinen teksti) * Ragnar Ekelund, 1961 (Teoksessa myös suomenkielinen teksti) ==Lähteet== Luokka:Suomalaiset taidekauppiaat Luokka:Suomalaiset taidehistorioitsijat Luokka:Vuonna 1892 syntyneet Luokka:Vuonna 1963 kuolleet
Ernst Gustav Bäckström

Ernst Gustav Bäckström (2. lokakuuta 1882 Taalintehdas Dragsfjärd – 30. huhtikuuta 1963 HelsinkiOtavan Iso tietosanakirja, Otava 1967, osa 10 (ei sivunumeroa)) oli suomalainen laivansuunnittelija. Hän oli koulutukseltaan insinööri ja hänelle myönnettiin 1954 professorin arvonimi. Hän toimi suunnitteluinsinöörinä 1909–1913 Pietarissa, sitten 1913–1917 Tallinnassa ja vuodesta 1917 Hietalahden telakalla Helsingissä.Otavan Iso tietosanakirja, Otava 1967, osa 1 p. Hän toimi telakan pääinsinöörinä vuoteen 1959Isbrytare, Uppslagsverket.fi erikoisalanaan jäänmurtajat. Hänen suunnittelemiaan ovat muun muassa jäänmurtajat Voima, Otso, Sisu, Tarmo, ja hän suunnitteli myös useita Neuvostoliittoon tilattuja murtajia.Facta2001, WSOY 1981, 3. osa, palsta 51 Bäckströmin vanhemmat olivat tehtaan isännöitsijä Carl Hjalmar Bäckström ja Johanna Ottilia Fernqvist. Hän pääsi ylioppilaaksi 1901 Turun ruotsalaisesta reaalilyseosta ja suoritti insinööritutkinnon Karlsruhen yliopistossa Saksassa 1906.Ylioppilasmatrikkeli 1901, matrikkelinumero 27313 Ernst Bäckström oli naimisissa vuodesta 1911 Dagmar Henricksénin kanssa. ==Lähteet== Luokka:Suomalaiset insinöörit Luokka:Laivansuunnittelijat Luokka:Suomalaiset professorin arvonimen saaneet Luokka:Vuonna 1882 syntyneet Luokka:Vuonna 1963 kuolleet
Merimonnit

Merimonnit (Ariidae) on monnikaloihin kuuluva heimo. Heimon lajeja tavataan trooppisilta ja subtrooppisilta alueilta niin makeista kuin suolaisistakin vesistä. == Lajit ja anatomia == Merimonnien heimoon kuuluu lähteestä riippuen 14-26 sukua ja 120-133 lajia. Merimonnit ovat keskikokoisia tai suuria kaloja ja suurimmat lajit voivat ylittää metrin pituuden. Ruumiinrekenteeltaan ne ovat pitkulaisia ja kuono on pyöreähkö. Tyypillisiä piirteitä ovat päätä suojaava luulevy, lähellä toisiaan sijaitsevat sieraimet ja lyhyt ja usein korkea selkäevä. Selkäevässä ja rintaevissä on piikki, joka on myrkyllinen. Heimon kaloilla on myös rasvaevä. Merimonnien pyrstöevä on voimakkaasti haarautunut. Kuonossa on kaksi tai kolme paria viiksisäikeitä. Väritykseltään merimonnilajit ovat tyypillisesti harmaita, harmahtavan sinisiä, ruskeita tai kellertäviä. Ruumiissa voi olla mustia laikkuja. == Levinneisyys ja elintavat == Merimonnit elävät trooppisissa ja subtrooppisissa vesissä yksittäin tai parvissa. Suurin osa niistä on mereisiä, mutta eräät lajit elävät murtovesissä ja muutamat ainoastaan makeissa vesissä. Yleensä merissä elävätkin lajit elävät melko lähellä rannikkoa muun muassa laguuneissa. Tyypillisesti merimonnit elävät alle 100 metrin syvyydessä. Merimonnien ravintoa ovat muun muassa muut kalat ja äyriäiset, osa lajeista syö kuollutta kasviainesta. Heimon kalat hautovat mätimuniaan suussaan ja haudonnasta vastaa ainoastaan koiras. Hautoessaan mätimunia koiras paastoaa. Merimonnien heimoon kuuluu usea kaupallisesti merkittävä ruokakalalaji. == Lähteet == Luokka:Monnikalat